title: Obvestilo bralcu

text:
               3.10.2019

               SL

               Uradni list Evropske unije

               L 254/77

      OBVESTILO BRALCU
      Sklep Skupnega odbora EGP št. 239/2017 je bil umaknjen, zato sklepa s to številko ni.


Odločba Komisije z dne 29/08/2019 o razglasitvi združljivosti koncentracije s skupnim trgom (Zadeva št. COMP/M.9498 - Sumitomo Corporation / PT Tuah Turangga Agung) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Evropskega parlamenta (EU) 2019/1463 z dne 26. marca 2019 o zaključnem računu Evropskega centra za preprečevanje in obvladovanje bolezni za proračunsko leto 2017

text:
               27.9.2019

               SL

               Uradni list Evropske unije

               L 249/198

      SKLEP EVROPSKEGA PARLAMENTA (EU) 2019/1463
      z dne 26. marca 2019
      o zaključnem računu Evropskega centra za preprečevanje in obvladovanje bolezni za proračunsko leto 2017
      EVROPSKI PARLAMENT,

                  —

                  ob upoštevanju končnega zaključnega računa Evropskega centra za preprečevanje in obvladovanje bolezni za proračunsko leto 2017,

                  —

                  ob upoštevanju poročila Računskega sodišča o zaključnem računu Evropskega centra za preprečevanje in obvladovanje bolezni za proračunsko leto 2017 z odgovorom centra (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice centru glede izvrševanja proračuna za proračunsko leto 2017 (05825/2019 – C8-0081/2019),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3) in zlasti člena 208,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (4) in zlasti člena 70,

                  —

                  ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (5) in zlasti člena 23,

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6) in zlasti člena 108,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0134/2019),

         1.

            odobri zaključni račun Evropskega centra za preprečevanje in obvladovanje bolezni za proračunsko leto 2017;

         2.

            naroči svojemu predsedniku, naj ta sklep posreduje direktorici Evropskega centra za preprečevanje in obvladovanje bolezni, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL C 434, 30.11.2018, str. 128.

         (2)  UL C 434, 30.11.2018, str. 128.

         (3)  UL L 298, 26.10.2012, str. 1.

         (4)  UL L 193, 30.7.2018, str. 1.

         (5)  UL L 142, 30.4.2004, str. 1.

         (6)  UL L 328, 7.12.2013, str. 42.


title: Sklep Evropskega parlamenta (EU) 2019/1467 z dne 26. marca 2019 o razrešnici glede izvrševanja proračuna Evropske agencije za okolje (EEA) za proračunsko leto 2017

text:
               27.9.2019

               SL

               Uradni list Evropske unije

               L 249/204

      SKLEP EVROPSKEGA PARLAMENTA (EU) 2019/1467
      z dne 26. marca 2019
      o razrešnici glede izvrševanja proračuna Evropske agencije za okolje (EEA) za proračunsko leto 2017
      EVROPSKI PARLAMENT,

                  —

                  ob upoštevanju končnega zaključnega računa Evropske agencije za okolje za proračunsko leto 2017,

                  —

                  ob upoštevanju poročila Računskega sodišča o zaključnem računu Evropske agencije za okolje za proračunsko leto 2017 z odgovorom agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice agenciji glede izvrševanja proračuna za proračunsko leto 2017 (05825/2019 – C8-0072/2019),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3) in zlasti člena 208,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (4) in zlasti člena 70,

                  —

                  ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (5) in zlasti člena 13,

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6) in zlasti člena 108,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0127/2019),

         1.

            podeli razrešnico izvršnemu direktorju Evropske agencije za okolje glede izvrševanja proračuna agencije za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za okolje, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL C 434, 30.11.2018, str. 103.

         (2)  UL C 434, 30.11.2018, str. 103.

         (3)  UL L 298, 26.10.2012, str. 1.

         (4)  UL L 193, 30.7.2018, str. 1.

         (5)  UL L 126, 21.5.2009, str. 13.

         (6)  UL L 328, 7.12.2013, str. 42.


title: Sklep Sveta (SZVP) 2019/1737 z dne 17. oktobra 2019 o spremembi Sklepa 2013/798/SZVP o omejevalnih ukrepih proti Srednjeafriški republiki

text:
                  18.10.2019

                  SL

                  Uradni list Evropske unije

                  L 265/7

         SKLEP SVETA (SZVP) 2019/1737
         z dne 17. oktobra 2019
         o spremembi Sklepa 2013/798/SZVP o omejevalnih ukrepih proti Srednjeafriški republiki
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 23. decembra 2013 sprejel Sklep 2013/798/SZVP (1) o omejevalnih ukrepih proti Srednjeafriški republiki, s katerim se izvaja embargo na orožje, uveden z Resolucijo Varnostnega sveta Združenih narodov 2127 (2013).

                     (2)

                     Varnostni svet Združenih narodov je 12. septembra 2019 sprejel Resolucijo 2488 (2019), s katero je razširil izjeme v zvezi z embargom na orožje.

                     (3)

                     V Sklepu 2013/798/ SZVP bi bilo treba dodati določbo, da Svet in visoki predstavnik lahko obdelujeta osebne podatke zaradi opravljanja svojih nalog na podlagi tega sklepa.

                     (4)

                     Sklep 2013/798/SZVP bi bilo zato treba ustrezno spremeniti –

               SPREJEL NASLEDNJI SKLEP:

               Člen 1

            Sklep 2013/798/SZVP se spremeni:

                        (1)

                        člen 2 se nadomesti z naslednjim:

                           „Člen 2

                              1.   Člen 1 se ne uporablja za:

                                          (a)

                                          prodajo, dobavo, prenos ali izvoz orožja in sorodnega materiala ter zagotavljanje s tem povezane tehnične pomoči ali financiranja in finančne pomoči, ki so namenjeni izključno v podporo ali uporabo v večrazsežnostni integrirani stabilizacijski misiji Združenih narodov v Srednjeafriški republiki (MINUSCA), v misijah Unije in s strani francoskih sil, napotenih v Srednjeafriško republiko, ter drugih sil držav članic ZN, ki zagotavljajo usposabljanje in pomoč, kakor se vnaprej uradno obvesti v skladu s točko (b);

                                          (b)

                                          prodajo, dobavo, prenos ali izvoz nesmrtonosne opreme ter zagotavljanje pomoči, vključno z operativnim in neoperativnim usposabljanjem varnostnih sil Srednjeafriške republike, tudi državnih civilnih institucij kazenskega pregona, namenjene zgolj v podporo procesu reforme varnostnega sektorja v Srednjeafriški republiki ali za uporabo v tem procesu, ob usklajevanju z misijo MINUSCA, o čemer se vnaprej uradno obvesti odbor, ustanovljen na podlagi odstavka 57 RVSZN 2127 (2013) (v nadaljnjem besedilu: odbor);

                                          (c)

                                          prodajo, dobavo, prenos ali izvoz orožja in sorodnega materiala, ki ju v Srednjeafriško republiko pripeljejo čadske in sudanske sile izključno za lastno uporabo v mednarodnih patruljah tristranske vojaške enote, ki so jo 23. maja 2011 v Kartumu ustanovile Srednjeafriška republika, Čad in Sudan, z namenom povečati varnost na skupnih mejnih območjih v sodelovanju z misijo MINUSCA, kot to vnaprej odobri odbor;

                                          (d)

                                          prodajo, dobavo, prenos ali izvoz nesmrtonosne vojaške opreme, namenjene zgolj za uporabo v humanitarne ali varnostne namene, in s tem povezano tehnično pomoč ali usposabljanje, kot je vnaprej uradno obveščen odbor;

                                          (e)

                                          prodajo, dobavo, prenos ali izvoz zaščitnih oblačil, vključno z neprebojnimi jopiči in vojaškimi čeladami, ki so jih v Srednjeafriško republiko zgolj za lastno uporabo začasno uvozili uslužbenci Združenih narodov, uslužbenci Unije ali njenih držav članic, predstavniki medijev ter delavci na področju humanitarne in razvojne pomoči in njihovo spremno osebje;

                                          (f)

                                          prodajo, dobavo, prenos ali izvoz osebnega orožja in druge sorodne opreme, namenjene izključno uporabi v patruljah pod mednarodnim vodstvom, ki zagotavljajo varnost na zaščitenem območju treh nacionalnih parkov v porečju reke Sangha, ali uporabi s strani oboroženih nadzornikov v divjini v okviru projekta Chinko in nacionalnega parka Bamingui-Bangoran za preprečevanje divjega lova, tihotapljenja slonovine in orožja ter drugih nezakonitih dejavnosti v nasprotju z nacionalno zakonodajo Srednjeafriške republike ali njenimi mednarodnopravnimi obveznostmi, o čemer je vnaprej uradno obveščen odbor;

                                          (g)

                                          prodajo, dobavo, prenos ali izvoz orožja kalibra 14,5 mm ali manjšega kalibra ter streliva in sestavnih delov, posebej oblikovanih za tovrstno orožje, varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo in sestavni deli namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot je vnaprej uradno obveščen odbor;

                                          (h)

                                          prodajo, dobavo, prenos ali izvoz orožja in druge sorodne smrtonosne opreme, ki nista na seznamu iz točke (g) člena 2(1) tega sklepa, varnostnim silam Srednjeafriške republike, tudi državnim civilnim institucijam kazenskega pregona, kadar sta to orožje in oprema namenjena izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot to vnaprej odobri odbor, ali

                                          (i)

                                          drugo prodajo, dobavo, prenos ali izvoz orožja in drugega sorodnega materiala ali zagotavljanje pomoči ali osebja, kot je vnaprej odobril odbor.

                              2.   Države članice uradno obvestijo odbor vsaj 20 dni pred izvedbo kakršne koli prodaje, dobave, prenosa ali izvoza, kot je dovoljeno v točkah (d), (f) in (g) odstavka 1.

                              3.   Države članice zagotovijo, da vsa uradna obvestila in vsi zahtevki za izjemo, naslovljeni na odbor, vključujejo:

                                          (a)

                                          podatke o proizvajalcu in dobavitelju opreme;

                                          (b)

                                          opis opreme, vključno z vrsto, kalibrom, količino ter serijskimi številkami in številkami serije ali predlaganim datumom ali datumi, ko bodo serijske številke in številke serije navedene v primeru zahtevka za izvzetje;

                                          (c)

                                          predvideni datum ali datume in kraj ali kraje dostave;

                                          (d)

                                          način ali načine prevoza in pot pošiljk ter

                                          (e)

                                          namen uporabe in končnega uporabnika, vključno s predvideno namembno enoto varnostnih sil Srednjeafriške republike in predvidenim krajem skladiščenja.“;

                        (2)

                        vstavi se naslednji člen:

                           „Člen 2f

                              1.   Svet in visoki predstavnik lahko obdelujeta osebne podatke, da lahko opravljata svoje naloge v skladu s tem sklepom, zlasti:

                                          (a)

                                          kar zadeva Svet, pripravo in spreminjanje Priloge;

                                          (b)

                                          kar zadeva visokega predstavnika, za pripravo sprememb Priloge.

                              2.   Svet in visoki predstavnik lahko po potrebi ustrezne podatke v zvezi s kaznivimi dejanji, ki jih storijo fizične osebe s seznama, in s kazenskimi obsodbami teh oseb ali varnostnimi ukrepi v zvezi s temi osebami obdelujejo samo, kolikor je taka obdelava potrebna za pripravo Priloge.

                              3.   Za namene tega sklepa sta Svet in visoki predstavnik imenovana za ‚upravljavca‘ v smislu točke 8 člena 3 Uredbe (EU) 2018/1725 Evropskega parlamenta in Sveta (*1), da se zagotovi, da lahko zadevne fizične osebe izvajajo svoje pravice na podlagi Uredbe (EU) 2018/1725.

                           (*1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).“"

               Člen 2

            Ta sklep začne veljati dan po objavi v Uradnem listu Evropske unije.

            V Bruslju, 17. oktobra 2019

                  Za Svet

                  Predsednica

               T. TUPPURAINEN

            (1)  Sklep Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki (UL L 352, 24.12.2013, str. 51).


title: Sklep Sveta (EU) 2019/1736 z dne 10. oktobra 2019 o stališču, ki se v imenu Unije zavzame v Partnerskem odboru, ustanovljenem s Celovitim in okrepljenim sporazumom o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani, v zvezi s pripravo seznama posameznikov, ki bodo opravljali funkcijo arbitra v postopkih reševanja sporov

text:
                  18.10.2019

                  SL

                  Uradni list Evropske unije

                  L 265/4

         SKLEP SVETA (EU) 2019/1736
         z dne 10. oktobra 2019
         o stališču, ki se v imenu Unije zavzame v Partnerskem odboru, ustanovljenem s Celovitim in okrepljenim sporazumom o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani, v zvezi s pripravo seznama posameznikov, ki bodo opravljali funkcijo arbitra v postopkih reševanja sporov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     V skladu s členom 339(1) Celovitega in okrepljenega sporazuma o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani (v nadaljnjem besedilu: Sporazum) Partnerski odbor, ustanovljen v skladu s členom 363 Sporazuma, pripravi seznam najmanj 15 posameznikov, ki so pripravljeni in sposobni delovati kot arbitri (v nadaljnjem besedilu: seznam arbitrov).

                     (2)

                     V skladu s členom 385(5) Sporazuma se Sporazum začasno uporablja od 1. junija 2018.

                     (3)

                     Unija in Republika Armenija sta vsaka v skladu s členom 339(1) Sporazuma predlagali svoje kandidate za arbitre, ter se dogovorili o petih državljanih tretjih držav, ki opravljajo funkcijo predsednika arbitražnega sveta.

                     (4)

                     Primerno je, da se določi stališče, ki se v imenu Unije zavzame v Partnerskem odboru v zvezi s pripravo seznama arbitrov.

                     (5)

                     Stališče Unije v Partnerskem odboru bi zato moralo temeljiti na priloženem osnutku sklepa –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame v Partnerskem odboru, ustanovljenim v skladu s členom 363 Sporazuma, glede priprave seznama posameznikov, ki so pripravljeni in sposobni delovati kot arbitri, v skladu s členom 339(1) Sporazuma, temelji na osnutku sklepa Partnerskega odbora, priloženem temu sklepu.

            Člen 2
            Ta sklep začne veljati na dan sprejetja.

            V Bruslju, 10. oktobra 2019

                  Za Svet

                  Predsednik

               M. LINTILÄ

            OSNUTEK
            SKLEP ŠT. …/… PARTNERSKEGA ODBORA EU-REPUBLIKA ARMENIJA
            z dne …
            o pripravi seznama arbitrov iz člena 339(1) Celovitega in okrepljenega sporazuma o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani
            PARTNERSKI ODBOR JE –
            ob upoštevanju Celovitega in okrepljenega sporazuma o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani (v nadaljnjem besedilu: Sporazum) in zlasti člena 339(1) Sporazuma,
            ob upoštevanju naslednjega:

                        (1)

                        Partnerski odbor v skladu s členom 339(1) Sporazuma, ustanovljenim v skladu s členom 363 Sporazuma, pripravi seznam najmanj 15 posameznikov, ki so pripravljeni in sposobni delovati kot arbitri (v nadaljnjem besedilu: seznam arbitrov).

                        (2)

                        Člen 339(1) Sporazuma določa, da je seznam arbitrov sestavljen iz treh podseznamov: enega podseznama za vsako pogodbenico in enega podseznama posameznikov, ki niso državljani nobene od pogodbenic in ki opravljajo funkcijo predsednika arbitražnega sveta. Na vsakem podseznamu je vsaj pet posameznikov.

                        (3)

                        Evropska unija in Republika Armenija sta predlagali po pet kandidatov za arbitre in se dogovorili o petih državljanih tretjih držav, ki opravljajo funkcijo predsednika arbitražnega sveta. Vsi posamezniki na seznamu so pripravljeni in sposobni delovati kot arbitri.

                        (4)

                        Za zagotovitev pravilnega delovanja Sporazuma, zlasti poglavja 13 naslova VI Sporazuma, bi moral Partnerski odbor pripraviti seznam arbitrov –

                  SPREJEL NASLEDNJI SKLEP:

               Člen 1
               Seznam posameznikov, ki so pripravljeni in sposobni delovati kot arbitri v skladu s členom 339(1) Sporazuma, je pripravljen.
               Seznam arbitrov je določen v Prilogi k temu sklepu.

               Člen 2
               Ta sklep začne veljati na dan sprejetja.

               V …,

                     Za Partnerski odbor

                     Predsednik

            PRILOGA
            SEZNAM ARBITROV IZ ČLENA 339 CELOVITEGA IN OKREPLJENEGA SPORAZUMA O PARTNERSTVU MED EVROPSKO UNIJO IN EVROPSKO SKUPNOSTJO ZA ATOMSKO ENERGIJO IN NJUNIMI DRŽAVAMI ČLANICAMI NA ENI STRANI TER REPUBLIKO ARMENIJO NA DRUGI STRANI
            Arbitri, ki jih predlaga Evropska unija

                        1.

                        Claus–Dieter EHLERMANN

                        2.

                        Giorgio SACERDOTI

                        3.

                        Jacques BOURGEOIS

                        4.

                        Pieter Jan KUIJPER

                        5.

                        Ramon TORRENT

                  Arbitri, ki jih predlaga Republika Armenija

                        1.

                        Nora SARGSYAN

                        2.

                        Arman SARGSYAN

                        3.

                        Grigor BEKMEZYAN

                        4.

                        Levon GEVORGYAN

                        5.

                        Mushegh MANUKYAN

                  Predsedniki

                        1.

                        William DAVEY (ZDA)

                        2.

                        Helge SELAND (Norveška)

                        3.

                        Maryse ROBERT (Kanada)

                        4.

                        Christian HÄBERLI (Švica)

                        5.

                        Merit JANOW (ZDA)


title: Sklep predsedstva Evropskega parlamenta z dne 10. decembra 2018 o spremembi Izvedbenih ukrepov v zvezi s Statutom poslancev Evropskega parlamenta

text:
                  28.12.2018

                  SL

                  Uradni list Evropske unije

                  C 466/8

         SKLEP PREDSEDSTVA EVROPSKEGA PARLAMENTA
         z dne 10. decembra 2018
         o spremembi Izvedbenih ukrepov v zvezi s Statutom poslancev Evropskega parlamenta
         (2018/C 466/02)
         PREDSEDSTVO EVROPSKEGA PARLAMENTA JE –
         ob upoštevanju Pogodbe o delovanju Evropske unije in zlasti člena 223(2) Pogodbe,
         ob upoštevanju Statuta poslancev Evropskega parlamenta (1),
         ob upoštevanju člena 25 Poslovnika Evropskega parlamenta,
         ob upoštevanju naslednjega:

                     (1)

                     Predsedstvo lahko v skladu s členom 69(1) Izvedbenih ukrepov v zvezi s statutom poslancev Evropskega parlamenta (2) (v nadaljnjem besedilu: Izvedbeni ukrepi) vsako leto indeksira povračljive potne stroške, dnevnice in nadomestilo splošnih stroškov največ do stopnje, ki je enaka stopnji letne inflacije v Evropski uniji za mesec oktober prejšnjega leta in ki jo je objavil Eurostat.

                     (2)

                     Stopnja inflacije v Evropski uniji za obdobje od oktobra 2017 do oktobra 2018, kot jo je 16. novembra 2018 objavil Eurostat, znaša 2,2 %. Novi zneski, ki so posledica prilagoditve zaradi upoštevanja stopnje inflacije, bi se morali začeti uporabljati 1. januarja 2019, zato bi bilo treba ustrezno spremeniti Izvedbene ukrepe.

                     (3)

                     V skladu s členom 69(2) Izvedbenih ukrepov se najvišji znesek za kritje stroškov za parlamentarno pomoč za vse osebne sodelavce iz člena 33(4) Izvedbenih ukrepov, kot je ustrezno, vsako leto indeksira na podlagi podatkov, zbranih v skladu s členom 65 Kadrovskih predpisov za uradnike Evropske unije, določenih z Uredbo Sveta (EGS, Euratom, ESPJ) št. 259/68 (3).

                     (4)

                     V zvezi s tem je Komisija določila stopnjo prilagoditve za leto 2018 v višini 1,7 %. Zato bi bilo treba najvišji mesečni znesek za kritje stroškov za parlamentarno pomoč povečati na 24 943 EUR z učinkom od 1. julija 2018.

                     (5)

                     Na podlagi zaključnega računa za dodatni (prostovoljni) pokojninski sklad je treba sprejeti več ekonomsko neizogibnih ukrepov, s katerimi bi izboljšali vzdržnost dodatnega (prostovoljnega) pokojninskega sklada, odpravili naraščajoče težave z likvidnostjo ter zmanjšali aktuarski primanjkljaj in negativne posledice za evropske davkoplačevalce.

                     (6)

                     V ta namen in da bi upoštevali pridobljene pravice upravičencev, ki že prejemajo pokojnino, bi bilo treba spremeniti pogoje za dodatne pokojnine za upravičence, ki do 1. januarja 2019 še ne izpolnjujejo vseh pogojev za prejemanje pokojnine: dvigniti bi bilo treba upokojitveno starost upravičencev iz dodatnega (prostovoljnega) pokojninskega zavarovanja z zdajšnjih 63 let na 65 let in uvesti dajatev v višini 5 % za vsa izplačila pokojnin, določenih po 1. januarju 2019. Ti ukrepi v čim manjši možni meri posegajo v pravice prizadetih upravičencev –

               SPREJELO NASLEDNJI SKLEP:

            Člen 1
            Izvedbeni ukrepi se spremenijo, kot sledi:

                        (1)

                        v členu 15 se točka (c) se nadomesti z naslednjim:

                                    „(c)

                                    za potovanje z avtomobilom z omejitvijo povračila potnih stroškov do 1 000 km za odhod ali povratek: 0,53 EUR/km. Temu se lahko prišteje cena za prevoz s trajektom ali podoben prevoz.“;

                        (2)

                        v členu 20(1) se točka (a) nadomesti z naslednjim:

                                    „(a)

                                    za potovanje do 50 km: 23,63 EUR;“;

                        (3)

                        člen 22 se spremeni, kot sledi:

                                    (a)

                                    odstavek 1 se nadomesti z naslednjim:

                                       „1.   Najvišji znesek letnega povračila iz naslova potnih stroškov, nastalih v primerih iz točke (b) člena 10(1), znaša 4 454 EUR.“;

                                    (b)

                                    prvi pododstavek odstavka 3 se nadomesti z naslednjim:

                                       „3.   Najvišji letni znesek, ki se lahko povrne iz naslova dejanskih potnih stroškov, nastalih med potovanji, ki jih opravijo predsedniki odborov ali pododborov, da bi sodelovali na konferencah ali prireditvah, na katerih se obravnava tematika evropskega značaja, ki spada v pristojnosti njihovega odbora ali pododbora, s parlamentarno razsežnostjo, znaša 4 454 EUR. Za sodelovanje je potrebno predhodno dovoljenje predsednika Parlamenta, ki je izdano potem, ko se preverijo razpoložljiva sredstva v okviru navedenega najvišjega zneska.“;

                        (4)

                        v členu 24 se odstavek 2 nadomesti z naslednjim:

                           „2.   Če uradna dejavnost poteka na ozemlju Unije, poslanci prejmejo pavšalno nadomestilo v višini 320 EUR.“;

                        (5)

                        v členu 26 se odstavek 2 nadomesti z naslednjim:

                           „2.   Mesečni znesek nadomestila iz člena 25 znaša 4 513 EUR.“;

                        (6)

                        v členu 33 se odstavek 4 nadomesti z naslednjim:

                           „4.   Najvišji mesečni znesek kritja stroškov za vse osebne sodelavce iz člena 34 znaša 24 943 EUR.“;

                        (7)

                        člen 76 se spremeni, kot sledi:

                                    (a)

                                    odstavek 1 se nadomesti z naslednjim:

                                       „1.   Dodatna pokojnina, ki se začne izplačevati nekdanjim poslancem ali drugim upravičencem v skladu s členi 1, 3 in 4 Priloge VII k pravilniku PEAM pred 1. januarjem 2019, se še naprej izplačuje v skladu z navedeno prilogo, ki se uporablja do 31. decembra 2018.“;

                                    (b)

                                    odstavek 2 se nadomesti z naslednjim:

                                       „2.   Dodatna pokojnina, ki se 1. januarja 2019 še ne začne izplačevati, se določi in izplačuje v skladu s členoma 1 in 2 Priloge VII k pravilniku PEAM v skladu z naslednjimi pogoji in odstopanji:

                                                   (a)

                                                   pokojnina se začne izplačevati prvi dan koledarskega meseca, ki sledi datumu, ko poslanec dopolni 65 let;

                                                   (b)

                                                   od pokojnine se plačuje posebna dajatev, ki znaša 5 % nominalnega zneska pokojnine. Dajatev se vplača neposredno v dodatni (prostovoljni) pokojninski sklad.“;

                                    (c)

                                    vstavi se naslednji odstavek:

                                       „2a.   Za dodatne (prostovoljne) pokojnine drugih upravičencev v skladu s členoma 3 in 4 Priloge VII k pravilniku PEAM, ki se 1. januarja 2019 še ne začnejo izplačevati, velja posebna dajatev v višini 5 % nominalnega zneska pokojnine. Dajatev se vplača neposredno v dodatni (prostovoljni) pokojninski sklad.“

            Člen 2
            Ta sklep začne veljati dan po objavi v Uradnem listu Evropske unije.
            Uporablja se od 1. januarja 2019, razen člena 1(6), ki se uporablja od 1. julija 2018.

            (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju statuta poslancev Evropskega parlamenta (UL L 262, 7.10.2005, str. 1).

            (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

            (3)  UL L 56, 4.3.1968, str. 1.